A 2010/47/EU irányelv módosítása azonban a járművek csoportosításának új módszerét vezette be, amely a kategóriák típusjóváhagyásról szóló jogszabályok szerinti megnevezéseit használja. Ennek eredményeképpen az olyan járművek, amelyek korábban esetlegesen több osztályban is feltüntethetők voltak, immár csak egy jármű-kategóriában szerepelhetnek. Továbbá a vontatójárművet és a pótkocsit külön kell feltüntetni. Tekintve, hogy előfordulhat, hogy a vontatójárművet és a pótkocsit különböző tagállamokban vették nyilvántartásba, ezzel az elkülönítéssel pontosabb információk biztosíthatók, és ez fontos a nyilvántartásba vevő tagállam értesítésére vonatkozó kötelezettség szempontjából is, ha valamely járműben súlyos hiányosságot állapítanak meg.

A tagállamok által szolgáltatott adatok teljessége változó. Ausztria, a Cseh Köztársaság, Románia, Hollandia, Görögország, Luxemburg, Lengyelország és Horvátország az EU-n kívül nyilvántartásba vett járművekre vonatkozóan is nyilvántartásba vevő országok szerint bontva nyújtották be az adatokat, míg Belgium és Olaszország összesített formában nyújtotta be a nem uniós országokra vonatkozó adatokat.

A tagállamok jelentéstételi kötelezettségének megkönnyítése érdekében a Bizottság 2015. március elején egy tájékoztató levelet küldött ki, amelyhez egy táblázatmintát is mellékelt. E mintát a Bizottság és a tagállamok szakértői közösen dolgozták ki, hogy megkönnyítsék a nagyon összetett adatkészlet összegyűjtését és jelentését. Ennek használata azonban nem kötelező. Minden tagállam, amely eleget tett kötelezettségének, használta a mintát, és elektronikus változatban nyújtotta be az adatokat, ami lényegesen egyszerűbbé tette a további elemzést.

2013–2014-ben az előző időszakhoz képest 2 561 820-szal kevesebb ellenőrzésre került sor, ami 31,5 %-os csökkenést jelent.

Szembeszökő változás figyelhető meg a Finnország által jelentett adatokban, amelyek nem tartalmazzák az EU-n kívüli járművek ellenőrzéseit, és emiatt az ellenőrzések teljes száma az előző időszakhoz képest megfeleződött, a Finnországban nyilvántartásba vett járművek aránya pedig 30 %-kal nőtt.

Noha Lengyelország a nem uniós országokra vonatkozó adatokat is jelentett, az ellenőrzések teljes száma az előző időszakhoz képest felére csökkent. Ugyanakkor az ellenőrzött lengyel járművek száma 92,1 %-ról 47,3 %-ra csökkent, ami azt jelenti, hogy Lengyelország nagyobb hangsúlyt helyezett a külföldi járművek, különösen a nem uniós országban nyilvántartásba vett járművek ellenőrzésére, tekintve, hogy ezen ellenőrzések száma ötszöröse a 2011–2012-es időszakban elvégzett ellenőrzések számának.

Belgium és Luxemburg a közúti ellenőrzésen átesett külföldi járművek nagyobb arányáról számolt be a két korábbi időszakhoz (2011–2012 és 2009–2010) képest. A jelentős átmenő forgalommal rendelkező többi tagállam a belföldi és külföldi járművekre irányuló ellenőrzések kiegyensúlyozottabb megoszlásáról számolt be. Ciprus és Írország földrajzi helyzetéből fakadóan csak helyben nyilvántartásba vett járművekről számolt be, és Málta, Észtország és Románia esetében is a belföldi járművek nagyon magas aránya figyelhető meg.

2. táblázat: Az ellenőrzött járművek származási országai

Jelentéstevő tagállam A tagállamban nyilvántartásba vett járművek Más tagállamban nyilvántartásba vett járművek Az Európai Unión kívül nyilvántartásba vett járművek Összesen Tagállami járművek (%) Belgium 6203 11 287 583 18 073 34,3 % Bulgária 254 651 65 752 922 321 325 79,3 % Cseh Köztársaság 81 711 51 945 3325 136 981 59,7 % Dánia 1748 333 2081 84,0 % Németország 989 524 541 168 70 036 1 600 728 61,8 % Észtország 1669 20 1689 98,8 % Írország 12 939 12 939 100,0 % Görögország 14 922 1424 470 16 816 88,7 % Spanyolország 652 259 70 991 723 250 90,2 % Franciaország* 460 918 572 841 19 933 1 053 692 43,7 % Olaszország 10 153 4576 414 15 143 67,0 % Ciprus 1174 1174 100,0 % Lettország 4196 1711 194 6 101 68,8 % Litvánia 64 531 15 329 79 860 80,8 % Luxemburg 125 584 17 726 17,2 % Magyarország 164 307 52 197 216 504 75,9 % Málta 3968 44 4012 98,9 % Hollandia 4373 4 256 231 8860 49,4 % Ausztria 23 416 23 932 1536 48 884 47,9 % Lengyelország 420 147 74 007 393 957 888 111 47,3 % Portugália 602 29 631 95,4 % Románia 7404 516 215 8135 91,0 % Szlovénia 3948 1165 5113 77,2 % Szlovákia 11 135 5076 16 211 68,7 % Finnország 9250 1902 11 152 82,9 % Svédország 46 059 7468 53 527 86,0 % Egyesült Királyság 174 678 118 160 292 838 59,7 % Összesen 3 455 127 1 629 421 499 616 5 584 164 61,9 %

* Franciaország nem szolgáltatott adatokat az O3 és O4 pótkocsi-kategóriákra vonatkozóan.

5.2. A forgalomból kivont járművek

Azon – veszélyes hiányosságokkal rendelkező – járművek használata, amelyek jelentősen veszélyeztetik a benne utazókat vagy a közúti közlekedés többi résztvevőjét, a hiányosságok kijavításáig megtiltható. A tagállamok által közölt adatok szerint az ellenőrzött járművek teljes számán belül a forgalomból kivont járművek részaránya igen eltérő a különböző tagállamokban; a legmagasabb Észtországban (90,1 %), legalacsonyabb pedig Lengyelországban (0,2 %) és Portugáliában (0 %).

A belföldön nyilvántartásba vett járművek esetében alkalmazott forgalomból való kivonások aránya, szemben a más tagállamokban nyilvántartásba vett járművek forgalomból való kivonásának arányával azt jelzi, hogy a belföldi járműveket nagyobb valószínűséggel tartják rosszul karban, míg a külföldre küldött járműveket jobb állapotban tartják. Jelentős eltérés állapítható meg Észtországban, ahol a belföldi járművek forgalomból való kivonásának aránya 90,1 %, a más tagállamokból származó járművek forgalomból való kivonásának az aránya pedig 45 %. Ugyanez a két arány Svédországban 82,3 % és 39,6 %, Máltán 48,7 % és 13,6 %, Olaszországban pedig 44,6 % és 26,1 %.

Ausztria a forgalomból való kivonások viszonylag nagy, de ugyanakkor kiegyensúlyozott – a belföldi járművek esetében 55,9 %-os, a külföldi járművek esetében pedig 58,7 %-os – arányáról számolt be. A számok arra engednek következtetni, hogy Ausztriában sikeresebben választják ki a rosszul karbantartott járműveket, ami növeli a műveleti hatékonyságot, és csökkenti az adminisztratív terheket. Egyes tagállamok – például Észtország (90,1 % és 45 %), Finnország (56 % és 34,9 %) és Olaszország (44,6 % és 26,1 %) – sikeresebben választják ki a belföldi járműveket, miközben a más tagállamokban nyilvántartásba vett járművek forgalomból való kivonásának az aránya azt mutatja, hogy a rosszul karbantartott járművek közúti ellenőrzésére kisebb valószínűséggel kerül sor. A mind a belföldi, mind a külföldi járművek esetében különösen alacsony forgalomból való kivonási arányok, mint például a Cseh Köztársaság (0,5 % és 0,2 %), Bulgária (1,7 % és 2,3 %), Lettország (0,7 % és 1,1 %), Litvánia (1 % és 2 %) vagy Hollandia (1,2 % és 1,3 %) esetében, azt jelzik, hogy a haszongépjárművek célzott kiválasztása meglehetősen fejletlen.

A korábbi időszak forgalomból való kivonásra vonatkozó adataival összehasonlítva az eredmények a kiválasztási módszerek jelentős fejlődésére engednek következtetni egyes tagállamokban. Svédország esetében az összes uniós járműre vonatkozó forgalomból való kivonási arány a 2011–2012-es időszakban 17,8 % volt, a jelenlegi időszakban pedig 76,4 %. Olaszország szintén jelentős javulásról számolt be, mivel az arány az előző időszakban mindössze 12,9 %-ot, a jelenlegi időszakban pedig 38,9 %-ot tett ki, Szlovákiában pedig 22,6 % és 38 % a két adat. A számok mindazonáltal jelentős visszaesést mutatnak Romániában, ahol a forgalomból való kivonás aránya 39,9 %-ról 4,3 %-ra esett vissza, valamint Luxemburgban, ahol ez az arány 58,9 %-ról 4,4 %-ra csökkent. Írországban a csökkenés 37,4 %, és a forgalomból való kivonás aránya az előző időszakban 43,4 %, a jelenlegi időszakban pedig 6 %, azt is figyelembe véve, hogy Írország mindkét időszak tekintetében kizárólag belföldi járműveken elvégzett ellenőrzésekről számolt be. A Bizottság előtt nem ismert, hogy milyen okból csökkentek a forgalomból való kivonás arányai.

A forgalomból való kivonások észtországi (90,1 %), svédországi (82,3 %) és ciprusi (146,4 %) aránya nemcsak a vizsgálati módszerek és a hiányosságok értékelésének eltéréseire, hanem a jelentés összeállítására használt tagállami módszerek lehetséges különbségeire is utal. Ciprus esetében, ahol több forgalomból való kivonásról számoltak be, mint ellenőrzésről, vélhetően külön forgalomból való kivonásként jelentették, ha egyazon járművön több, a forgalomból való kivonást eredményező hiányosságot állapítottak be. Azt is meg kell jegyezni, hogy noha az irányelv szerint „az ellenőrzött haszongépjárművek számát” kell közölni, előfordulhat, hogy ugyanaz a tagállam a lefedett időszakban többször ellenőrzi ugyanazt a járművet, és ennek eredményeképpen a jelentés valójában „az elvégzett ellenőrzések számát” tartalmazza.

3. táblázat: A forgalomból kivont járművek részaránya az ellenőrzött uniós járművek teljes számán belül

Jelentéstevő

tagállam A jelentéstevő tagállamban nyilvántartásba vett járművek Az EU-ban nyilvántartásba vett járművek (a jelentéstevő tagállamot is beleértve) Ellenőrzött

járművek

száma Kivont járművek

száma Forgalomból való

kivonások aránya (%) Ellenőrzött

járművek

száma Kivont járművek

száma Forgalomból való

kivonások aránya (%) Belgium 6203 452 7,3 % 17 490 972 5,6 % Bulgária 254 651 4319 1,7 % 320 403 5 804 1,8 % Cseh Köztársaság 81 711 402 0,5 % 133 656 507 0,4 % Dánia 1748 432 24,7 % 2081 532 25,6 % Németország 989 524 13 628 1,4 % 1 530 962 32 125 2,1 % Észtország 1669 1504 90,1 % 1 689 1513 89,6 % Írország 12 939 779 6,0 % 12 939 779 6,0 % Görögország 14 922 202 1,4 % 16 346 228 1,4 % Spanyolország 652 259 79 872 12,2 % 723 250 83 280 11,5 % Franciaország* 460 918 77 327 16,7 % 1 033 759 165 465 16,0 % Olaszország 10 153 4533 44,6 % 14 729 5728 38,9 % Ciprus 1174 1719 146,4 % 1174 1719 146,4 % Lettország 4196 28 0,7 % 5907 47 0,8 % Litvánia 64 531 625 1,0 % 79 860 933 1,2 % Luxemburg 125 8 6,4 % 709 31 4,4 % Magyarország 164 307 2955 1,8 % 216 504 5651 2,6 % Málta 3968 1931 48,7 % 4012 1937 48,3 % Hollandia 4373 51 1,2 % 8629 107 1,2 % Ausztria 23 416 13 078 55,9 % 47 348 27 123 57,3 % Lengyelország 420 147 28 697 6,8 % 494 154 29 740 6,0 % Portugália 602 11 1,8 % 631 11 1,7 % Románia 7404 326 4,4 % 7920 342 4,3 % Szlovénia 3948 386 9,8 % 5 113 477 9,3 % Szlovákia 11 135 4738 42,6 % 16 211 6154 38,0 % Finnország 9250 5177 56,0 % 11 152 5840 52,4 % Svédország 46 059 37 917 82,3 % 53 527 40 871 76,4 % Egyesült Királyság 174 678 37 310 21,4 % 292 838 80 283 27,4 % Összesen 3 455 127 319 420 9,2 % 5 084 818 499 837 9,8 %

* Franciaország nem szolgáltatott adatokat az O3 és O4 pótkocsi-kategóriákra vonatkozóan.